Valve vil straffe TF2-feiginger - Team Fortress 2 - Gamereactor
Saxton Hale, den fiktive lederen av Mann Co. i Team Fortress 2, har sett seg lei av alle unnasluntrerne som forlater en runde av den nye Mann Vs. Machine-modusen ved første tegn på motgang.
På grunn av dette har han sendt ut et hissig formulert brev, der han forklarer at TF2-befolkningen kan forvente seg noen endringer med tiden som kommer.
Fra nå av bør du nemlig være oppmerksom på situasjonen du er i, dersom du føler for å skygge banen etter et nederlag i den nye samarbeidsmodusen. Dersom et par betingelser er møtt risikerer du nemlig å bli stemplet som en feiging, og alle feiginger plasseres midlertidig i en nedprioritert spillergruppe der matchmaking-tidene er vesentlig lengre.
Hale (les: Valve) skjønner imidlertid at man ikke alltid kan kontrollere spillhverdagen. Av og til mister man internettilkoblingen, og noen ganger er man simpelthen nødt til å gå. Straffen vil derfor ikke bli håndhevet ved første forseelse, men dersom en trend åpenbarer seg må du regne med sanksjoner.
Flere detaljer er å finne i Saxton Hales brev.
Ser meg nødt til slutte og spille multiplayer spill. Jeg er så lei av og bli styrt av andre hvor og når jeg må logge av. Ikke altid så rart at folk logger av nå kansje en kamp kan ta opp til 30 min eller mer. Men jeg ser jo at det er postivt også. Jeg har noen ider får nytt software som kan få slutt på dette uten at det skal kunne skade værken spiller eller spillere
Dette gjelder kun de rankede kampene som en må betale for å spille. Syntes det er like greit, når man er med i betalte runder så skal det ikke ødelegges av de som slutter. En kan fortsatt spille vanlig MvM uten straff.
En hel runde kan jo ta noen timer, og det hender da veldig ofte at jeg skrur av før det fordi jeg har annet å gjøre også. Blir litt for ille at man kal straffes for det.